En mand, der er sidst i 20'erne, fremstilles tirsdag formiddag i grundlovsforhør i Retten i Hjørring for et hjemmerøveri fredag aften i Sæby. Ved 21-tiden fredag aften blev to mænd overfaldt i deres hjem i Sæby. To mænd var trængt ind i huset, og overfaldt beboerne med en stump genstand. Beboerne, der er henholdsvis 49 og 40 år, fik begge synlige skader efter overfaldet. Røverne forsvandt med blandt andet et hævekort og et jagtgevær med patroner. Politiet mener, at den ene af hjemmerøverne kendte til beboerne i forvejen. Den anden gerningsmand er fortsat på fri fod.
Nordjyllands Politi har anholdt en mand, som fremstilles i grundlovsforhør for et hjemmerøveri i Sæby.